b"\n_START_ARTICLE_\nJavi Rey\n_START_SECTION_\nBiografia\n_START_PARAGRAPH_\nJavi Rey va n\xc3\xa9ixer a B\xc3\xa8lgica, pa\xc3\xads on els seus pares havien emigrat als anys 1950 a la recerca de feina. No obstant, amb nom\xc3\xa9s 2 anys, la fam\xc3\xadlia va retornar a Catalunya._NEWLINE_Es va formar a l'escola de c\xc3\xb2mics Joso de Barcelona i va comen\xc3\xa7ar la seva activitat professional en el camp de l'animaci\xc3\xb3, treballant com a il\xc2\xb7lustrador per l'estudi Yanquipay en la s\xc3\xa8rie de dibuixos animats 240 el nen cl\xc3\xb2nic (TV3, 2009). Anteriorment, havia participat en el llibre col\xc2\xb7lectiu Lovexpress (Kaleidoskope, 2007)._NEWLINE_El 2011 va comen\xc3\xa7ar a treballar pel mercat francobelga. El primer resultat fou la s\xc3\xa8rie hist\xc3\xb2rica Secrets. Adelante! (Editions Dupuis, 2013-2014) amb Frank Giroud com a guionista. El c\xc3\xb2mic, de dues parts, relata les aventures d'un bandoler durant la Guerra del Franc\xc3\xa8s. El seu segon treball, Un maillot pour l'Alg\xc3\xa9rie (les Editions Dupuis, 2016), tracta sobre la creaci\xc3\xb3 del primer equip nacional de futbol algeri\xc3\xa0. La hist\xc3\xb2ria, amb gui\xc3\xb3 de Kris i Bertrand Gallic, s'ambienta en la Guerra d'Alg\xc3\xa8ria (1954-1962)._NEWLINE_El 2016 Rey public\xc3\xa0 l'adaptaci\xc3\xb3 al c\xc3\xb2mic de la novel\xc2\xb7la Intemperie (Seix Barral, 2013) de l'escriptor Jes\xc3\xbas Carrasco. Amb aquest c\xc3\xb2mic, editat per Planeta C\xc3\xb3mic, Rey va obtenir dues nominacions al Sal\xc3\xb3 Internacional del C\xc3\xb2mic de Barcelona de 2017: una nominaci\xc3\xb3 a la Millor obra i una nominaci\xc3\xb3 a l'Autor Revelaci\xc3\xb3, guanyant el darrer guard\xc3\xb3."